ดิฉันเป็นประจำเดือนตั้งแต่วันที่4จนวันที่20ดิฉันก็ยังไม่หายเลยค่ะแบบนี้ถือว่าผิดปกติไหมคะ แบบนี้เกิดจากสาเหตุอะไร แล้วจะอันตรายรึเปล่าคะ
สวัสดีค่ะ หากมีเลือดประจำเดือนออกตั้งแต่วันที่ 4-20 ส.ค. แล้วยังไม่หาย ถือเป็นอาการเลือดออกผิดปกติ โดยอาจเกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม ท้องนอกมดลูก ครรภ์ไข่ปลาอุก เป็นต้น แต่มักมีอาการปวดท้องน้อยร่วมด้วย2. มีการอักเสบติดเชื้อในโพรงมดลูก แต่มักมีตกขาวที่ผิดปกติและอาการปวดท้องน้อยร่วมด้วย บางรายอาจมีไข้3. จากการใช้ยาฮอร์โมนต่าง เช่น ยาฉีดคุมกำเนิด ยาฝังคุมกำเนิด รวมถึงยาสตรี สมุนไพร อาหารเสริมต่างๆ เป้นต้น4. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ เยื่อบุโพรงมดลูกเจริญผิดที่ มะเร็งเยื่อบุโพรงมดลูก มะเร็งปากมดลูก เป็นต้น5. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้นหากที่ผ่านมาได้มีเพศสัมพันธ์ ก็ควรลองตรวจหาการตั้งครรภ์ดูด้วยค่ะ หากตรวจไม่พบ แต่เลือดยังคงไม่หยุดไหล ก็ควรไปพบสูติ-นรีแพทย์เพื่อหาสาเหตุและรักษาค่ะ ไม่ควรปล่อยไว้นาน เพราะอาจทำให้มีภาวะโลหิตจางตามมาได้